Diari Oficial de la Generalitat Valenciana


Sumari del DOGV 9099, del 03-06-2021 (2021/6211)

Informació pública de la sol·licitud de modificació substancial amb avaluació d'impacte ambiental de l'autorització ambiental integrada d'una indústria de fabricació de paper tissú al terme municipal de Borriana.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9099

Data del DOGV
:   03-06-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/6211


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la sol·licitud de modificació substancial amb avaluació d'impacte ambiental de l'autorització ambiental integrada d'una indústria de fabricació de paper tissú al terme municipal de Borriana. [2021/6211]  
De conformitat amb el que s'estableix en l'article 30 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 074/20 IPPC, seguit a instàncies de Kartogroup España, SL, amb NIF M33126342 i domicili social a la partida Juan Rodrigo, camí Xamussa, s/n, del terme municipal de Borriana (Castelló), que té com a objecte l'atorgament de la modificació substancial de l'autorització ambiental integrada d'una indústria de fabricació de paper tissú al municipi de Borriana (Castelló).  
  
  
Peticionari: Kartogroup España, SL.  
Emplaçament: partida Juan Rodrigo, camí Xamussa, s/n, del terme municipal de Borriana (Castelló).  
Projecte: projecte de modificació substancial de l'autorització ambiental integrada 575/AAI/CV. La modificació consisteix en:  
- Instal·lació d'una nova línia de fabricació de paper (PM4) que suposarà la instal·lació d'una nova caldera de vapor (C2), dos motors de cogeneració (M1 i M2) i una caldera de recuperació (C3) dels fums d'aquests motors. Això suposarà la modificació de tota la línia d'adequació d'aigua, de la instal·lació elèctrica i de la distribució del gas natural de la planta.  
No s'ampliarà la superfície construïda ni es realitzaran obres de consideració per a la implantació dels nous equips.  
Producció: la capacitat total màxima de producció després de l'ampliació serà d'un total de 90.000 t/any de paper higiènic, paper de cuina, paper industrial i tovallons.  
  
Cosa que es posa en coneixement general perquè, en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per les corporacions i els particulars interessats les al·legacions que estimen convenients.  
Durant aquest termini, els interessats podran examinar la documentació relativa a l'expedient esmentat en el portal web Expedients en tràmit d'informació pública (art. 30 de la Llei 6/2014), situat dins de l'apartat de control integrat de la contaminació de l'Àrea de Qualitat Ambiental de la Generalitat Valenciana, l'enllaç del qual és el següent:  
https://www.agroambient.gva.es/es/web/calidad-ambiental/expedients-en-tramit-d-informacio-publica-artic.30-de-la-llei-6/2014  
  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 31 de maig de 2019.- El director general de Qualitat i Educació Ambiental: Joan Piquer Huerga.